Dorothy Pitman Hughes

Dorothy Pitman Hughes (sünninimega Dorothy Jean Ridley; 2. oktoober 1938Melissa Ross. Renowned Activist Dorothy Pitman Hughes Continues Her Work On The First Coast. WJCT. 02.10.2013 – 1. detsember 2022) oli USA feminist, publitsist, lastekaitseaktivist, lastehoiu edendaja, mustanahaliste õiguste kaitsja ja ettevõtja.

Pitman Hughes oli tegev mitme laste ja naistega seotud ettevõtmise juures, võitles vaesuse vastu ja tegutses mustanahaliste võimestamise nimel. Koos Gloria Steinemiga pandi alus feministlikule ajakirjale Ms. 

Noorpõlv
Pitman Hughes sündis Georgia osariigis Lumpkinis. Kui ta oli 10-aastane, peksti ta isa julmalt läbi ja jäeti surnu pähe kodu ukse taha. Pere uskus, et teo panid toime Ku Klux Klani liikmed.Cristin Wilson. Q&A with author and activist Dorothy Pitman Hughes. Jacksonville.com. 27.01.2011. Pitman Hughes otsustas juba lapsena, et hakkab tulevikus aktivistina püüdlema inimeste elutingimuste parandamise poole.

Aktivism
1957. aastal kolis Pitman Hughes Georgiast New Yorki, kus 1960. aastatel tegutses lauljana. Aktivistiteed alustas ta kodanikuõiguste meeleavaldustel vahistatute kautsjonite tarbeks raha kogudes. Ta tundis nii Martin Luther Kingi kui ka Malcolm X-i. 

1960. aastatel pidas Pitman Hughes ka kolme lastehoidu, aidates seega kaasa uudse teenuse levikule. Algatus sündis konkreetsest vajadusest. Pitman Hughes märkas tänavatel lapsi, kelle vanemad olid nad tööle minnes järelevalveta jätnud. Esimese lastehoiu avas ta oma kodus. Samuti hakkas ta abistama teismelisi suviste töökohtade leidmisel.

Tema abiga avati New Yorgi esimene koduvägivalla all kannatavate naiste varjupaik ja asutati lastekaitse agentuur New York City Agency for Child Development (praegune New York City Administration for Children's Services).

1971. aastal kuulus Pitman Hughes koos Gloria Steinemiga feministliku ühingu Women's Action Alliance asutajate hulka. Koos Steinemiga asutati ka feministlik ajakiri Ms. ja 1970. aastatel pidasid nad USA eri paikades soo-, klassi- ja rassiteemalisi kõnesid.Matt Soergel. Activist looks back on 75 years, gets ready for the next 75. Jacksonville.com. 29.09.2013

1992. aastal pandi Pitman Hughesi osalusel alus Floridas Jacksonville'is algatusele, mis kutsub naabruskondi üles ise toiduaineid kasvatades vaesuse vastu võitlema.Lift, Don't Separate!. EU Jacksonville. 14.03.2011.

Pitman Hughes on propageerinud mustanahaliste seas väikeettevõtluse võimestavat mõju.Yvonne Rose & Toni Moore. Empowering Who?. Black Book News. Ta oli osaline Clintoni administratsiooni poolt 1994. aastal asutatud programmis Upper Manhattan Empowerment Zone, mille kaudu suunati 300 miljonit dollarit Harlemi majanduse elavdamisse. Pitman Hughes oli tegev uurimisrühmas, mille ülesandeks oli kohaliku väikeettevõtluse arendamine. Kuid aja möödudes hakkas Pitman Hughes programmi kritiseerima. Programmi raames toodi suured ettevõtted (nt Old Navy ja Disney) Harlemisse töökohti looma, aga lõpptulemusena mõjus nende tulek kohalikele ettevõtetele kahjulikult. Pitman Hughes arvustas ka seda, kuidas programmi kaudu väikeettevõtete vahel raha jagati.Simone Sebastian. Harlem Business Owners Protest Funds Distribution. Columbia Spectator. 27.03.2013. 

Aastatel 1997–2007 pidas Pitman Hughes Harlemis kontoritarvete poodi ja kirjutas kogemustest raamatutes "Wake Up and Smell the Dollars!" (2011) ja "I'm Just Saying... It Looks Like Ethnic Cleansing (The Gentrification of Harlem)" (2012).

Alates 2003. aastast elas Pitman Hughes Jacksonville'is  ja vedas eest algatust, mis kutsub kogukondi üles ise toiduaineid kasvatama. 

Sõprus Steinemiga
Pitman Hughes ja Steinem kohtusid New Yorgis, kus neid viis kokku töö naiste õiguste ja lastekaitse valdkonnas. Koos tõsteti eri viisidel teadlikkust soo-, rassi- ja klassiküsimustes. Steinemi jaoks oli oluline käia läbi Pitman Hughesi ja teiste mustanahaliste feministidega, et ei jääks muljet, nagu oleks feminism ainult valgete keskklassi naiste liikumine. Pitman Hughes on rääkinud, et nende sõprus oli omal ajal ebatavaline, ja et ta tundis hirmu, kui valgenahaline Steinem talle kodulinna Lumpkinisse külla tuli.Jean Harper. Learning to Unlearn. Moxy Women. Märts 2008.

1971. aastal avaldas ajakiri Esquire Magazine ikooniliseks saanud foto, millel kõrvuti seisvad Pitman Hughes ja Steinem jagavad solidaarselt sama seelikut ja on rusikasse surutud käe resoluutselt pea kohale tõstnud.Gloria Steinem and Dorothy Pitman Hughes. National Portrait Gallery. 2014. aastal poseerisid naised samas poosis uue pildi jaoks.Priscilla Frank. Gloria Steinem & Dorothy Pitman-Hughes' Restaging Of Iconic Portrait Shows That Activism Has No Age. Huffington Post. 01.03.2017 

Isiklikku
Pitman Hughesil oli kolm tütart.

Viited

Välislingid
Ajakiri Ms

Kategooria:Feministid
Kategooria:Ameerika Ühendriikide inimõiguslased
Kategooria:Ameerika Ühendriikide ettevõtjad
Kategooria:Sündinud 1938
Kategooria:Surnud 2022